钦定古今图书集成/方舆汇编/边裔典/第108卷 > 《山海经》 > 金加西蜡
## 钦定古今图书集成/方舆汇编/边裔典/第108卷 > 《山海经》 > 金加西蜡

南亚墨利加之北，曰金加西蜡。其地出金银，天下称
首。矿有四坑，深者二百丈，土人以牛皮造软梯下之，
役者常三万人。所得金银，国王什取其一，七日约得
课银三万两。其山麓有城名“银城”，百物俱贵，独银至
贱。贸易用银钱五等，大者八钱，小至五分；金钱四等，
大者十两，小者一两。欧逻巴自通道以来，岁岁交易，
所获金银甚多，故西土之金银渐贱。其南北地相连
处，名“字加单”，近赤道北十八度之下。南北亚墨利加从此而通，东西二大海，从此而隔。周围五千馀里，天
主教未至其国，国俗以文身为饰。